Sout ná die suur vir stadige Proteas | Netwerk24
22 Februarie 2020 14:07
Lungi Ngidi van Suid-Afrika in die veld tydens Australië se kolfbeurt van die eerste T20-stryd in die Wanderers-stadion. Foto: Gallo Images
Suid-Afrika het die wedstryd met ’n vernederende 107 lopies verloor.
Suid-Afrika is met 20% van sy wedstrydbedrag gestraf nadat hy ’n stadige beurt-tempo gehandhaaf het tydens sy groot nederlaag in Johannesburg.
Volgens die IKR het Andy Pycroft van die Internasionale Krieketraad (IKR) se paneel van elite-wedstrydskeidsregters die straf toegedien vir Quinton de Kock se span.
Ingevolge die IKR se gedragskode vir spelers, wat ook handel oor geringe beurt-tempo-oortredings, word spelers met 20% van hul wedstrydbedrag beboet vir elke boulbeurt wat die span nie in die toegelate tyd afstuur nie.
De Kock het skuldig gepleit en die straf aanvaar, so geen formele tugverhoor was ná die wedstryd nodig nie. – Sportredaksie
Meer oor: Wanderers | Ikr | Proteas | Australië | T20